
REFERAT
privind modificarea Regulamentului de publicitate stradală

Având în vedere situaţiile apărute pe teren legate de publicitatea pe domeniul public  al municipiului Timişoara s-a constatat faptul ca Regulamentul aflat în vigoare la momentul actual are anumite deficienţe şi lacune, propunem promovarea unei Hotărâri de Consiliu Local pentru aprobarea unui nou Regulament de publicitate stradală în municipiul Timişoara.
În noul Regulament care a fost elaborat şi cu consultarea reprezentanţilor Camerei de Comerţ şi Industrie – Secţiunea Publicitate,  s-au adus modificări legate de:
· la cap. II art.3 s-au introdus definiţiile mobilierului urban şi a sistemului audio-video;
· la regulile şi procedurile de autorizare s-au introdus şi cele pentru avizul de la Comisia de Ordine Publică;
· interzicerea amplasării de bannere orizontale pentru a se putea evita eventualele accidente;
· prelungirea contractului de concesiune pentru totemuri doar cu avizul Direcţiei de Urbanism şi a Direcţiei Patrimoniu – Serviciul Publicitate şi Comerţ;
· stabilirea de noi amplasamente pentru publicitate pe domeniul public se va face de către Direcţia de Urbanism cu excepţia avizelor emise de Comisia de Ordine Publică;
· acordul pentru publicitate temporara se va elibera in termen de 15 zile;
· s-a prelungit perioada pentru prelungirea acordului pe publicitate de la 150 zile la 180 de zile;
· s-au modificat amenzile pentru exercitarea activităţilor de publicitate pe domeniul public fără a deţine vreo formă de autorizare de la 2000-2500 lei la 1000-2000 lei;
· s-au introdus sancţiuni noi;
· s-a modificat termenul la care se va face demontarea sistemului publicitar care are acord dar nu are expus autocolantul, de la 48 ore la 10 zile;
· în caz de accidente cauzate de sistemele publicitare răspunzători  se fac agenţii de publicitate;
· s-a introdus anexa 5 cu conţinutul documentaţiei necesare pentru obţinerea avizului Comisie de Ordine Publică;
Regulamentul de publicitate va conţine totodată şi sancţiuni contravenţionale pentru nerespectarea prevederilor sale, precum şi informaţii despre documentele necesare pentru autorizaţia de construire, acord de publicitate temporara si aviz de la Comisia de ordine publică.

Punerea în practică a acestui regulament ar contribui la îmbunătăţirea activităţii de publicitate în municipiul Timişoara şi va conduce la atragerea unor venituri suplimentare din aceasta activitate.

Menţionăm faptul că, în situaţia adoptării unei Hotărâri a Consiliului Local care va adopta Regulamentul propus privind publicitatea stradală în municipiul Timişoara, se vor revoca HCL 290/2006 şi HCL 354/2007.

